laion/Wikipedia-Exotic huggingface dataset:
Louisenlundi loss

Louisenlundi loss (Schloß Louisenlund) on klassitsistlik loss Saksamaal Schleswig-Holsteini liidumaal Rendsburg-Eckernförde kreisis Schlei-Ostsee maakonnas Güby vallas Ahrensberg-Louisenlundis Schlei Große Breite ääres suures inglise pargis, Louisenlundi mõisa härrastemaja. Mõis kandis algul Tegeilhave mõisa nime. Selle pindala oli 600 ha. Aastani 1530 oli selle omanik Schak Seestede, aastast 1530 Gottorfi hertsog Adolf I. Aastal 1770 kinkis Taani kuningas Christian VI mõisa oma õele printsess Louisele, Karl von Hessen-Kasseli abikaasale. Loss ehitati 1772–1776 nende suveresidentsiks ja on saanud nime printsess Louise järgi. Arhitekt Hermann von Motz laiendas seda 1790. aasta paiku tunduvalt ning ehitas juurde ka kasvuhoone. Praeguse väljanägemise sai loss Schleswig-Holstein-Sonderburg-Glücksburgi hertsogite ajal. Loss on tsementkrohviga ja kiltkivikatusega telliskivihoone, mis paikneb Schlei kaldal. Suures pargis on pärnaallee. Aastal 1790 rajas Karl parki suure "vabamüürlaste torni", milles peeti koosolekuid ja korraldati alkeemiakatseid. Puukabelisse on maetud hertsog Friedrich Ferdinand ja tema abikaasa, viimase Saksa keisrinna õde. Loss kuulub hertsog Friedrich zu Schleswig-Holsteinile, kes laskis sinna rajada internaatkooli Stiftung Louisenlund, mis asutati 1949 riiklikult tunnustatud gümnaasiumina. Sealt pärineb tuntud purjetajaid. Seal õpib umbes 350 õpilast. See on üks suuremaid Saksamaa internaatkoole. Hoolimata arvukatest ümberehitustest on ka siseruumides säilinud eripärasid, nagu näiteks krohvlaed härrastemajas.
Kanada (Auschwitz)

Kanada (saksa keeles tuntud ka kui Effektenlager) oli holokausti ajal natside okupeeritud Poolas Auschwitzi koonduslaagris toiminud laokompleks. Selle hooneid kasutati küüditatutelt, peamiselt saabumisel gaasikambritesse hukkamisele saadetud juutidelt, konfiskeeritud asjade hoidmiseks. Laagris registreeritud vara, mis kuulus orjatöölistele, hoiti deposiidis. Laod said nime vangide slängist, kes nägid Põhja-Ameerikas asuvat Kanadat külluse maana, kust võis leida kõike. Üsna pea võttis nime kasutusele koonduslaagri administratsioon. Ladudes töötanud vangid olid tuntud kui Kanada komando või Aufräumungskommando ('puhastuskomando'). Seda peeti üheks parimaks tööks Auschwitzis, sest vangid said seal vabamalt toimetada ning salaja hankida endale ja teistele kinnipeetavatele nii-öelda kaupa.  Kanada (Auschwitz) – pildid, videod ja helifailid Wikimedia Commonsis
Denaar

Denaar (ka teenar; ld denarius) oli Vana-Rooma hõbemünt. See võeti kasutusele teise Puunia sõja ajal (u 211 eKr) ning see oli käibel Gordianus III valitsusajani (238–244 pKr), kui see asendati järk-järgult antoninianusega. Tõenäoliselt vermiti denaare väikeses koguses erinevatel tseremooniatel kasutamiseks veel tetrarhia lõpuni (293–313). Raha nimetus tuleb ladinakeelsest sõnast "dēnī" ("kümmet sisaldama"), kuna üks denaar oli algselt 10 assi. Denaari nimest on tulnud paljudesse keeltesse sõna "raha" (itaalia (denaro), sloveeni (denar), portugali (dinheiro), hispaania (dinero)). Tänapäeval on mitmes riigis käibel dinaarinimeline raha. L. Censorinus denaar Dupondius Prantsuse denaar Kulddinaar Põhja-Makedoonia denaar Sesterts Solidus Crawford, Michael H. (1974). Roman Republican Coinage, Cambridge University Press, 2 Volumes. ISBN 0-521-07492-4 David. L. Vagi. Coinage and History of the Roman Empire, c. 82 BC–AD 480. Kd II. Sydney, Ohio: Coin World. Denarius From Octavian to Augustus: Images Illustrating His Rise to Power Denarius – A Roman soldier's daily pay
Led Zeppelin IV

"Led Zeppelin IV" on ansambli Led Zeppelin ametliku pealkirjata, neljas stuudioalbum, mis on tuntud ka kui "Four Symbols", "ZoSo' või "Untitled". See ilmus 1971. aasta 8. novembril Atlantic Recordsi väljaandel. Albumil olev lugu "Stairway to Heaven" on Led Zeppelini tuntuim ja kogu rokkmuusika üks tuntumaid lugusid. Albumil oli väga menukas ja seda on müüdud üle 37 miljoni eksemplari. See on siiani üks läbi aegade müüdumaid albumeid USAs. A pool: Black Dog (Page, Plant, Jones) 4:54 Rock and Roll (Page, Plant, Jones, Bonham) 3:40 The Battle of Evermore (Page, Plant) 5:51 Stairway to Heaven (Page, Plant) 8:00 B-pool: 5. Misty Mountain Hop (Page, Plant, Jones) 4:38 6. Four Sticks (Page, Plant) 4:44 7. Going to California (Page, Plant) 3:31 8. When the Levee Breaks (Page/Plant/Jones/Bonham/Memphis Minnie) 7:07
Andmekaitse ja infoturbe leksikon

AKIT ehk Andmekaitse ja infoturbe leksikon on AS Cybernetica hallatav seletussõnastik. AKIT on tõenäoliselt kõige põhjalikum ja kaasaegsem eestikeelsete andmeturbe mõistete sõnastik. Seda uuendatakse pidevalt nii märksõnade, nende selgituste kui allikaviidete osas. Sõnastiku algne eesmärk oli luua ingliskeelsete standardite ja juhendmaterjalide tõlkimiseks vajalik ühtne andmeturbe mõistete süsteem, seetõttu on märksõnade allikaks eeskätt ISO/IEC, ISACA ja teised standardid. AKIT-i määratlused on ka Eesti avaliku sektori ametlike infoturbe juhendmaterjalide – ISKE ja E-ITS – mõistesüsteemi alus. AKIT ei anna märksõnadele ühte ja ühtset definitsiooni, vaid kirjeldab vastava mõiste sisu eri kontekstides ning võimalusel tsiteerib ka eestikeelset kirjeldust ametlikes standardites. Märksõnad on omavahel ristviidatud. Sõnastikus on rohkelt allikaviiteid artiklitele ja veebilehtedele, mis kirjeldavad või illustreerivad mõistete tegelikku sisu ja kasutust. AKIT on eeskätt mõeldud ingliskeelse märksõna jaoks eestikeelse vaste, viite või selgituse leidmiseks. Sõnastikusisene otsing töötab siiski nii inglise kui ka eesti keeles. Sõnastik ilmus 2011. aastal ka füüsilise raamatuna. AKIT-i põhiline autor ja toimetaja on Vello Hanson.[viide?] "AKIT Raamatuvahetuse veebilehel". Raamatuvahetus. Vaadatud 12. jaanuar 2022. https://akit.cyber.ee/
Vihula mõisa park

Vihula mõisa park on kaitsealune mõisapark Haljala valls Vihula külas endise Vihula mõisa juures. Enamuses 19. sajandi jooksul eri etappidena rajatud park paikneb Mustoja vahelduva reljeefiga kaldaterrassidel. 10 ha + 18 ha parkmets on läbinisti kujundatud vabaplaneeringulisena ning sealt leiab umbes 50 liiki puid-põõsaid. Park on arvatud ehitismälestiseks. Vihula mõisa park jääb Lahemaa rahvuspargi alale. Mustoja on seal paisutatud Vihula veskijärveks ning paisjärve kaldalt leiab ka Vihula koopad. Vihula mõisa park kultuurimälestiste riiklikus registris Vihula mõisa park kultuurimälestiste riiklikus registris
Rudolf IV (Hachberg-Sausenberg)

Hachberg-Sausenbergi markkrahv Rudolf IV (1426 või 1427, Röttelni linnus – 12. aprill 1487, Röttelni linnus) oli markkrahv Wilhelmi ja Montfort-Bregenzi Elisabethi poeg. 1441. aastal loobus Rudolfi isa Rudolfi ja tema venna Hugo kasuks troonist. Kuna nad mõlemad olid sel ajal alaealised, asus nende eestkostjana valitsusse nende onu Freiburgi krahv Johann. Hugo suri 1444. aastal. Rudolf oli Hachberg-Sausenbergi markkrahv aastast 1441 ja Neuenburgi krahv aastast 1447. Rudolf oli abielus Marguerite de Vienne'iga. Naine tõi abiellu Sainte Croix linnuse ja muud Burgundia vara. Nad said vähemalt kaks last: poja Philippi ja tütre Katharina. Rudolf IV laiendas Badenweileri linnust ja Röttelni linnust. Viimasele lisas ta alumise värava välismüüris. Aastatel 1479-1482 ehitas ta uuesti üles Schopfheimi linnakiriku, mis oli maha põlenud. Ehitustegevuse jälgi on Weitenau kloostrikirikus ning Röttelni ja Egringeni kirikutes. 8. septembril 1444 andis Freiburg-Neuenburgi krahv Johann Badenweileri kreisi, sealhulgas Badenweileri linnuse oma õepoegadele Rudolf IV-le ja Hugole. Badenweileri, Röttelni ja Hachberg-Sausenbergi kreisid moodustasid seejärel peaaegu pideva Markgräflerlandi ala Baselist põhjas ja Freiburgist lõunas. Freiburg-Neuenburgi krahv Johannil oli kuus last, kuid kõik nad surid lapseeas. 1447. aastal loovutas Freiburg-Neuenburgi Johann Neuenburgi krahvkonna, sealhulgas linnuse Rudolfile. Pärast Johanni surma (19. veebruaril 1458) päris Rudolf veel valdusi Burgundia vabakrahvkonnas. 1451. ja 1452. aastal saatis Rudolf kuningas Friedrich III-t tema kroonimisteekonnal Rooma. 1454. aastal külastas teda Röttelni linnuses hertsog Philippe Hea. 1458. aastal määrati ta Burgundia hertsogi õukonnas nõunikuks ja kammerhärraks. Ta oli omamehelik kuju, kus teda tunti kui Marquis de Rothelin. 1467. aastal määras Burgundia hertsog Charles Südi ta Luksemburgi kuberneriks. 1468. aastal vahendas ta Tirooli hertsogi Sigismundi ja Vana Šveitsi Konföderatsiooni vahelist vaidlust. Rudolf oli teadlik, et tema positsioon Saksa-Rooma riigi vasallina ühelt poolt ja tema Burgundia huvid teiselt poolt võivad viia ta ohtlikku olukorda. Badeni valduste perekonnas hoidmiseks pidas ta läbirääkimisi Badeni markkrahvi Karl I ja selle poja Albrechtiga. Veidi enne Rudolfi surma jäi mõneks ajaks Rudolfi õukonda Karl I pojapoeg ja Christoph I poeg Philipp I. Läbirääkimised ei jõudnud Rudolfi eluajal lõpuni, kuid Rudolfi poeg Philipp jätkas läbirääkimisi Christoph I-ga ja 1490. aastal jõuti kokkuleppele.
Dahl (perekonnanimi)

See artikkel räägib perekonnanimest. Muude tähenduste kohta vaata artiklit Dahl. Dahl (või Dahle) on germaani päritolu perekonnanimi. Dahl tähendab põhjagermaani keeltes orgu (tal saksa keeles, dale Põhja-Inglismaa inglise keeles) ning on levinud perekonnanimi Saksamaal, Norras, Taanis, Rootsis ja Fääri saartel. Eestis oli 1. jaanuaril 2021 Dahl perekonnanimeks 17 inimesel. Tõenäoliselt on nimi pärit keskaegsest Vestfaalist. Saksamaal on ligi 11 koha nimi Dahl. Hollandi vanima linna Nijmegeni eeslinna nimi on Heyerdaal, milles "daal" tähendab samuti orgu. Nimest on mitmeid variante, kuna tihti lisati sellele järelliide, et täpsustada nime kandja päritolu või ametit. Dahli ees on kasutatud ka eesliidet (nt Heyerdahl). Eestis on perekonnanime Dahl eesti talupoegadele pandud Loopre mõisavallas Pilistvere kihelkonnas Viljandimaal, Tapa mõisavallas Ambla kihelkonnas Järvamaal ja Laius-Tähkvere mõisavallas Laiuse kihelkonnas Tartumaal. Nimede eestistamisel määrati Dahli-nimelistele isikutele uueks perekonnanimeks Taal. Bente Dahl, taani poliitik Joachim Heinrich Dahl, eesti vaimulik Johan Christian Dahl, norra kunstnik John Kristian Dahl, norra murdmaasuusataja Jon Dahl Tomasson, taani jalgpallur Niels Fredrik Dahl, norra luuletaja Ole-Johan Dahl, norra informaatik Roald Dahl, norra kirjanik Sophie Dahl, inglise kirjanik Vladimir Dal, vene leksikograaf Dahlin Dahlen (perekonnanimi) Dolly Sods Dale (perekonnanimi) "Dahl". Dictionary of American Family Names. Oxford University Press. 2013. https://www.stat.ee/nimed/pere/Dahl Axel Gröblinghoff: Großhau - Von altem Eisen und Wäldern bis zum Horizont, Germany 1995
Suurimate kaslaste loend

Suurimate kaslaste loendis on 10 suurimat säilinud kaslaseliiki järjestatult suurima looduses mõõdetud kaalu ja suuruse järgi. Loendisse ei ole arvatud kaslaste hübriide, nagu tigon ja liiger. Isendite pikkusesse on sisse arvatud saba. Mazak, Vratislav (8. mai 1981). "Panthera tigris". Mammalian Species (152): 1–8. DOI:10.2307/3504004. JSTOR 3504004. Wood, G. L. (1983). The Guinness Book of Animal Facts and Feats. Sterling Publishing. ISBN 978-0-85112-235-9. Heptner, V. G. (1989). Mammals of the Soviet Union, Volume 2 Part 2 Carnivora (Hyenas and Cats). ISBN 9004088768. Smuts, G. L.; Robinson, G. A.; Whyte, I. J. (2009). "Comparative growth of wild male and female lions (Panthera led)". Journal of Zoology. 190 (3): 365–373. Bibcode:2010JZoo..281..263G. DOI:10.1111/j.1469-7998.1980.tb01433.x. Wood, G. L. (1976). The Guinness Book of Animal Facts and Feats. Guinness Superlatives. ISBN 978-0-900424-60-1. Wood, G. L. (1983). The Guinness Book of Animal Facts and Feats. Sterling Publishing. ISBN 978-0-85112-235-9. "East African Business Digest", University Press of Africa, with contributions from the Kenya National Chamber of Commerce & Industry, 1963, vaadatud 18. märts 2018 Nowak, Ronald M. (1999). "Carnivora, Felidae". Walker's Mammals of the World. Kd 2. Baltimore: Johns Hopkins University Press. Lk 797–836. ISBN 0-8018-5789-9. Burnie, David; Wilson, Don E. (2001). Animal: The Definitive Visual Guide to the World's Wildlife. New York City: Dorling Kindersley. ISBN 0-7894-7764-5. Hornocker, Maurice (2010). Cougar: Ecology and Conservation. University of Chicago Press. ISBN 978-0-2263-5344-9. Pease, A. E. (1913). "Of dangerous game". The Book of the Lion. London: John Murray. Lk 46–68. Brain, C. K. (1983). The Hunter or the Hunted: An Introduction to African Cave Taphonomy. University of Chicago Press. ISBN 978-0-226-07090-2. Estes, R. D. (2004). The Behavior Guide to African Mammals: Including Hoofed Mammals, Carnivores, Primates (4th ed.). Berkeley: University of California Press. Lk 377–383. ISBN 978-0-520-08085-0. Boitani, Luigi (1984). Guide to Mammals. Simon & Schuster / Touchstone Books. ISBN 978-0-671-42805-1. Hemmer, H. (1972). "Uncia uncia". Mammalian Species. 20 (20): 1–5. DOI:10.2307/3503882. JSTOR 3503882. "Lynx and Bobcat". SanDiegoZoo.org. San Diego Zoo Global. Page, Amanda; Kirkpatrick, Win; Massam, Marion (jaanuar 2008). Risk Assessment for Australia – Eurasian Lynx (Lynx lynx). Government of Western Australia: Department of Agriculture and Food. Lk 1–18.
Presidentaalne Vabariik (1925–1973)

Presidentaalne Vabariik (hispaania keeles República Presidencial) oli ajajärk Tšiili ajaloos, mis algas 18. septembril 1925, kui Arturo Alessandri Palma valitsusajal võeti vastu 1925. aasta Tšiili põhiseadus. Presidentaalse Vabariigi periood lõppes, kui 11. septembril 1973 kukutati Rahva Ühtsuse ja president Salvador Allende valitsus. Tšiili majandusajaloos peetakse perioodi "sissepoole arengu" ajaks (desarrollo hacia adentro). Tšiili presidentide ajajoon
Soome sametkõrges

Soome sametkõrges (Flammulina finlandica) on šampinjonilaadsete seltsi sametkõrgese perekonda kuuluv seeneliik. Kübar on kollakas kuni oranžikaspruun, kuni 8 cm läbimõõduga, paksult limane. Valkjad eoslehed on nõgusalt jalale kinnitunud. Jalg on sametjas, ülalt kollane, alt pruunikas kuni must, kuni 7 cm pikk. Kasvab oktoobrist veebruarini põõsjalt kändudel ja elavatel puudel, eriti pajudel. Eestis laialt levinud, paiguti massiliselt. Soome sametkõrges on värskelt söödav. Soome sametkõrges andmebaasis eElurikkus.
Etioopia kodusõda

See artikkel räägib Etioopia kodusõjast aastatel 1974–1991. Aastal 1916 toimunu kohta vaata artiklit Segale lahing. 21. sajandi konflikti kohta vaata artiklit Tigray sõda. Aastast 2018 toimunud separatistlike konfliktide kohta vaata artiklit Etioopia tsiviikonflikt (2018–). Etioopia kodusõda oli kodusõda tänapäeva Etioopia ja Eritrea aladel aastatel 1974–1991. Selles võitlesid Etioopia ja Eritrea valitsusvastased mässulised sõjaväehunta kommunistliku valitsuse vastu. Ajutine Sõjaväe Haldusnõukogu Derg kukutas 12. septembril 1974 keiser Haile Selassie I ning lõpetas Etioopia Keisririigi ajajärgu. Vastu võeti marksistlik-leninistlik riigikorraldus, mida juhtisid sõjaväehunta ja ajutine valitsus. Kohe tõusid uue, Nõukogude Liidu toel võimule tulnud valitsuse vastu üles mitmed rühmitused, kelle maailmavaated varieerusid kommunismist antikommunismini. Üldiselt kuulusid igasse mässurühmitusse ühe kindla rahva esindajad. Lisaks jätkus valitsuse vastu Eritrea provintsis juba üle kümne aasta väldanud Eritrea vabadussõda. Derg kasutas mässuliste mahasurumiseks toorest jõudu ning algatas qey shibir'i kampaania (tuntud kui Etioopia punane terror). 1980. aastate keskpaigaks rususid rahvast näljahäda, majanduskriis ning muud Dergi poliitika tulemid ja mässuliste toetus jõudis haripunkti. Derg läks ametlikult laiali 1987. aastal ning sellele järgnes katse võimu säilitada, kui Etioopia Töölispartei (ETP) juhtimisel rajati Etioopia Rahvademokraatlik Vabariik (ERV). 1980. aastate teisel poolel hakkas Nõukogude Liidu toetus režiimile lõppema ning mässulised vallutasid aina suuremaid alasid. Mais 1991 sai ERV Eritreas lõplikult lüüa ning president Mengistu Haile Mariam põgenes riigist. Etioopia kodusõda lõppes 4. juunil 1991, kui vasakpoolsete mässuliste Etioopia Rahvarevolutsiooniline Demokraatlik Rinne (ERRDR) tungis pealinna Addis Abebasse. ERRDR lõpetas tegevuse ning selle asemel hakkas uut Etioopia ajutist valitsust juhtima Tigray Rahvavabastusrinne. Sõja tõttu hukkus vähemalt 1,4 miljonit inimest, kellest 1 miljon suri nälga. Neftenya Punane terror (Etioopia) Teine Afari mäss De Waal, Alexander (1991). Evil Days: Thirty Years of War and Famine in Ethiopia. Human Rights Watch. Lk 82. ISBN 9781564320384. Spencer C. Tucker, A Global Chronology of Conflict: From the Ancient World to the Modern Middle East, 2009. page 2402 New York Times Der Spiegel https://web.archive.org/web/20081117005655/http://www.shaebia.org/artman/publish/article_5299.shtml https://www.ezega.com/News/PrintNews?newsID=3101 "Ethiopia-Israel". country-data.com. Vaadatud 26. oktoober 2014. A Victory Tempered By Sorrow, Carlos Sanchez, Washington Post, May 26, 1991 Mengistu Leaves Ethiopia in Shambles, Neil Henry, Washington Post, May 22, 1991 Fifty Years of Violent War Deaths from Vietnam to Bosnia. Ziad Obermeyer, British Medical Journal (2008) Etioopia kodusõda
Hugo Mitt (disainer)

Hugo Mitt (sündinud 22. aprill 1957) on eesti disainer ja sisearhitekt. 1982. aastal lõpetas Eesti Riikliku Kunstiinstituudi Tööstuskunsti erialal. On Eesti Disainerite Liidu liige. "Tööstuskunst (1971-1995)". EKA. "EDL liikmed - Hugo Mitt". EDL.
Vladimir Dubrovski

Vladimir Dubrovski (20. mai 1937 Leningrad – 1. november 2021) oli Eesti jalgpallur ja treener. Vladimir Dubrovski sündis 20. mail 1937 Leningradis. 1956. aastal kolis ta perega Tallinna, kus algas tema jalgpalliteekond. Mängijana liitus toona 21-aastane Vladimir Dubrovski Leningradi Balti Laevastikust Tallinna sõsarklubiga ja lõpetas 1958. aastal Eesti NSV meistrivõistlused hõbemedaliga. Aasta hiljem saavutas ta Ülemiste Kaleviga "kuldse duubli", võites nii koduse meistri- kui ka karikasarja. 1960. aastal kutsuti Dubrovski Tallinna Kalevi ridadesse, kellega alustati mängimist NSV Liidu kõrgliigas. Dubrovski oli Kalevi kaitseliini tugisammas, mängides kaasa pea kõigis kõrgliiga mängudes. Muuhulgas pidi Dubrovski 1961. aastal paremkaitsjana pidurdama eestlasest Euroopa meistri ja olümpiavõitja Igor Netto rünnakuid, kes mängis Moskva Spartaki ridades. Dubrovski oskused ei jäänud suures liitriigis märkamata ja pärast Kalevi esiliigasse langemist pallis ta neli aastat Kalinini Volga ridades. Eestisse naasnult mängis Dubrovski veel mitu aastat kohalikes meeskondades Jõhvi Kaevur ja Tallinna Tekstiil ning töötas treenerina nii Jõhvis kui ka Tallinnas. 1975. aastal aitas Dubrovski Kopli Dünamo meeskonna Eesti NSV meistrivõistlustel võita hõbemedali ning Dünamo jõudis samal aastal ka karikasarja finaali, kus kaotati lisaajal Narva Baltikale.
Pavel Blažek

Pavel Blažek (sündinud 8. aprillil 1969 Brnos) on Tšehhi jurist ja poliitik, ta on Kodanike Demokraatliku Partei liige. Ta on 17. detsembrist 2021 Tšehhi justiitsminister. Veel oli ta Tšehhi justiitsminister aastatel 2012–2013 (Petr Nečase valitsuses). Ta sündis aastal 1969 Brnos. Ta lõpetas aastal 1992 Masaryki ülikooli õigusteaduskonna õigusteaduse magistrina. Aastal 1996 lõpetas ta samas haldus- ja maaõiguse doktorantuuri. Aastal 1992 läbis ta ka kuuenädalase praktika Hollandis Utrechti Ülikoolis, keskendudes Euroopa kultuurile, poliitikale ja õigusele. Aastatel 1992–2002 töötas ta Brnos Masaryki ülikooli õigusteaduskonnas haldusõiguse osakonnas dotsendina. 3. juulist 2012 kuni 10. juulini 2013 oli ta Tšehhi justiitsminister (Petr Nečase valitsuses). 17. detsembrist 2021 on ta Tšehhi justiitsminister (Petr Fiala valitsuses) Ta on abielus Alena Blažkovága, neil on kaks last.
Kupee nr 6

See artikkel räägib romaanist. Filmi kohta vaata artiklit Kupee nr 6 (film). "Kupee nr 6" (soome keeles "Hytti nro 6") on Soome kirjaniku Rosa Liksomi 2011. aastal ilmunud romaan. See võitis samal aastal Finlandia auhinna. Romaan kirjeldab soome üliõpilase rongireisi läbi Nõukogude Liidu Mongooliasse 1980. aastatel. Reisil jagab ta kupeed lihtsa 45-aastase vene mehega. Eesti keeles ilmus romaan Kadri Jaanitsa tõlkes kirjastuses Koolibri 2013. aastal. 2021. aastal esilinastus romaani põhjal tehtud Juho Kuosmaneni mängufilm "Kupee nr 6", mis pälvis 2021. aasta Cannes'i filmifestivalil Grand Prix.
Eha Vain

Eha Vain (14. mai 1954 – 26. august 2021) oli eesti kultuuritegelane ja tõlkija. Ta korraldas kümneid kirjandusüritusi ja loovusfoorumeid, Põhjamaade luulefestivali. Ta tõlkis kirjandust rootsi, norra ja taani keelest ning koostas mitu luulekogumikku. Suur osa Vainu elust oli seotud Põhjamaadega. Vain alustas tööd Põhjamaade Ministrite Nõukogu Eesti esinduses 1991. aasta kevadel ning arendas Põhjamaade kultuurikoostööd Eestis kuni pensionile jäämiseni 2020. aasta sügisel. Tänu temale leidsid Eesti loomeinimesed uusi kontakte ning alguse said uued ühistegevused – kultuurisillad ja -sillakesed. Eha Vainu eestvedamisel sündisid mitmed hiljem traditsiooniks saanud Põhjamaade kultuuri ja väärtusi tutvustavad üritused. Neist üks väljapaistvamaid oli 1990. aastatel ja 2000. aastate alguses Vainu juhtimisel toimunud Põhjamaade luulefestival, kus osales kümneid Eesti ja Põhjamaade nimekaid luuletajaid ja tõlkijaid ning millest on nüüdseks välja kasvanud kirjandusfestival HeadRead. Vainu korraldatud Põhjamaade filmifestivalist on aga võrsunud maailma tippude hulka kuuluv Pimedate Ööde Filmifestival.[viide?] Lisaks kultuurikorraldustööle tutvustas Vain tõlkija ja kirjastajana ka ise Eesti lugejatele arvukalt Põhjamaade autorite loomingut. Tõlkijana eestindas ta eeskätt Skandinaavia autorite – näiteks Jon Fosse, Märta Tikkaneni, Lars Saabye Christenseni jt – ilukirjanduslikku loomingut. Kirjastuse NyNorden algataja ja vedajana tegutses Eha Vain ka vastupidisel suunal, avaldades eesti luuletajate loomingut, peamiselt soome keeles. 2013 – Norra Kuningriigi teenetemärk (Den Kongelige Norske Fortjenstorden - Ridder av 1. klasse, suurte teenete eest Eesti ja Norra kultuurisidemete arendamisel) 2019 – Tallinna raemedal (suurte teenete eest Tallinna ja Põhjamaade kultuurisidemete elavdamisel)
Musa Barrow

Musa Barrow (sündinud 14. novembril 1998 Banjulis) on Gambia jalgpallur, kes mängib ründajana Itaalia kõrgliiga klubis Bologna ja Gambia jalgpallikoondises. 2016. aastal liitus ta Itaalia klubiga Atalanta. Atalanta põhimeeskonnas debüteeris ta 2018. aasta jaanuaris Itaalia karikavõistluste mängus Juventuse vastu. Itaalia kõrgliigas debüteeris ta sama aasta 10. veebruaril mängus Crotone vastu. Esimese värava lõi ta Itaalia kõrgliigas 18. aprillil 2018 mängus Benevento vastu. 2020. aasta jaanuaris suundus Barrow Atalantast laenule Bolognasse. Hooaja 2019–20 teisel poolel lõi ta Itaalia kõrgliigas üheksa väravat. 2021. aasta juulis otsis Bologna Barrow' mängijaõigused. Gambia jalgpallikoondises debüteeris Barrow 2018. aastal. Koondisekarjääri esimese värava lõi ta 12. juunil 2019 sõprusmängus Maroko vastu. Ta kuulub Gambia koondisse 2022. aasta Aafrika rahvaste karikavõistlustel. https://www.national-football-teams.com/player/71854/Musa_Barrow.html (vaadatud 12.1.2022)
Jozef Síkela

Jozef Síkela (sündinud 17. juunil 1967 Rokycanys) on Tšehhi poliitik ja investeerimispankur. Ta on 17. detsembrist 2021 Tšehhi tööstus- ja kaubandusminister (Petr Fiala valitsuses). Ta on lõpetanud Praha majandusülikooli (Vysoká škola ekonomická v Praze). 17. detsembrist 2021 on ta Tšehhi tööstus- ja kaubandusminister (Petr Fiala valitsuses).
Jana Černochová

Jana Černochová (sündinud 26. oktoobril 1973 Prahas) on Tšehhi poliitik, ta on Kodanike Demokraatliku Partei liige. Ta on 17. detsembrist 2021 Tšehhi kaitseminister. Ta lõpetas 1992. aastal keskkooli. Seejärel töötas pangas. Hiljem õppis ta Metropolitní univerzita Prahas rahvusvahelisi suhteid. Ta on lahutatud.